[A se indica data ultimei modificări a informațiilor] Această pagină conține informații privind actele cu putere de lege și actele administrative naționale de reglementare a cerințelor de comercializare menționate la articolul 5 alineatul (1) din Regulamentul (UE) 2019/1156 al Parlamentului European și al Consiliului din 20 iunie 2019 privind facilitarea distribuției transfrontaliere a organismelor de plasament colectiv. Cerințe de comercializare pentru OPCVM (A se introduce informații la zi și complete privind actele cu putere de lege și actele administrative naționale aplicabile de reglementare a cerințelor de comercializare pentru OPCVM, inclusiv linkuri către versiunile integrale ale acestor acte cu putere de lege și acte administrative) Informațiile trebuie să includă cel puțin următoarele categorii de norme care reglementează: (a) formatul și conținutul materialelor de comercializare, inclusiv identificarea informațiilor și a documentelor care trebuie notificate autorității competente înainte de a începe comercializarea; (b) verificarea comunicărilor publicitare de către autoritatea competentă; (c) obligațiile de raportare în ceea ce privește comercializarea; (d) regimul pașapoartelor; (e) retragerea notificării acordurilor încheiate în vederea comercializării; (f) alte norme care reglementează comercializarea OPCVM aplicabile în jurisdicția autorității competente [dacă este cazul]. Declarație de declinare a responsabilității: [Denumirea autorității competente] a luat măsurile care se impun pentru a se asigura că informațiile furnizate pe prezenta pagină web cu privire la dispozițiile naționale de reglementare a cerințelor de comercializare pentru OPCVM în [numele statului membru] sunt la zi și complete. [Denumirea autorității competente] nu este responsabilă cu întreținerea site-urilor web externe și nici nu poate fi trasă la răspundere pentru erorile sau omisiunile care apar pe un site web extern către care sunt incluse linkuri pe prezenta pagină web. Cerințe de comercializare pentru FIA (A se introduce informații la zi și complete privind actele cu putere de lege și actele administrative naționale aplicabile de reglementare a cerințelor de comercializare pentru FIA, inclusiv linkuri către versiunile integrale ale acestor acte cu putere de lege și acte administrative) În cazul în care se aplică dispoziții specifice referitoare la comercializarea anumitor categorii de FIA (de exemplu, FIA imobiliare, FIA în societăți necotate etc.), a se introduce actele cu putere de lege și actele administrative naționale care sunt relevante pentru fiecare dintre aceste categorii. Informațiile trebuie să includă cel puțin următoarele categorii de norme care reglementează: (a) autorizarea prealabilă comercializării; (b) formatul și conținutul materialelor de comercializare, inclusiv identificarea informațiilor și a documentelor care trebuie notificate autorității competente înainte de a începe comercializarea; (c) verificarea comunicărilor publicitare de către autoritatea competentă; (d) comercializarea către investitorii de retail sau către investitorii profesionali; (e) obligațiile de raportare în ceea ce privește comercializarea; (f) regimul pașapoartelor; (g) distribuția fondurilor stabilite într-o țară terță în temeiul regimului național de plasamente private [dacă este cazul]; (h) distribuția FIA de tip deschis și a FIA de tip închis; (i) retragerea notificării acordurilor încheiate în vederea comercializării; (j) alte norme care reglementează comercializarea FIA aplicabile în jurisdicția autorității competente [dacă este cazul]. Declarație de declinare a responsabilității: [Denumirea autorității competente] a luat măsurile care se impun pentru a se asigura că informațiile furnizate pe prezenta pagină web cu privire la dispozițiile naționale de reglementare a cerințelor de comercializare pentru FIA în [numele statului membru] sunt la zi și complete. [Denumirea autorității competente] nu este responsabilă cu întreținerea site-urilor web externe și nici nu poate fi trasă la răspundere pentru erorile sau omisiunile care apar pe un site web extern către care sunt incluse linkuri pe prezenta pagină web. Alte cerințe* În plus față de dispozițiile menționate mai sus, care vizează în mod expres comercializarea [OPCVM/FIA/OPCVM și a FIA], comercializarea acestora în [numele statului membru] poate face obiectul și altor dispoziții juridice, chiar dacă aceste dispoziții nu sunt prevăzute în mod expres pentru comercializarea [OPCVM/FIA/OPCVM și a FIA], în funcție de situația individuală a participanților la comercializarea acțiunilor sau unităților de [OPCVM/FIA/OPCVM sau FIA]. În [numele statului membru] comercializarea poate determina aplicarea unor cerințe suplimentare, cum ar fi [a se preciza corpusurile legislative interne care ar putea fi aplicabile]. Declarație de declinare a responsabilității: lista de mai jos este neexhaustivă și cuprinde legile naționale care ar putea fi aplicabile, iar [denumirea autorității competente] nu poate fi trasă la răspundere pentru eventualele omisiuni din această listă. Supravegherea cerințelor care decurg din aceste legi nu are loc sub supravegherea [denumirea autorității competente]. Înainte de a comercializa sau de a investi într-un [OPCVM/FIA/ OPCVM sau FIA], ar trebui să se evalueze aplicabilitatea acestor cerințe, precum și a oricăror alte cerințe juridice. Dacă există incertitudini, participanții la comercializarea OPCVM sau FIA ori investitorii în acestea ar trebui să solicite consiliere independentă cu privire la cerințele aplicabile situației lor individuale. * În cazul în care cerințele de comercializare aplicabile OPCVM și cerințele de comercializare aplicabile FIA sunt publicate pe pagini web separate ale site-ului web al unei autorități competente, rubrica „Alte cerințe” trebuie să fie publicată pe ambele pagini.